Oficialusis leidinys L 137 , 05/06/2003 p. 0032 - 0034



EEE jungtinio komiteto sprendimas Nr. 32/2003 2003 m. kovo 14 d. iš dalies keičiantis EEE susitarimo II priedą (Techniniai reglamentai, standartai, bandymai ir sertifikavimas) ir 37 protokolą EEE JUNGTINIS KOMITETAS, atsižvelgdamas į Europos ekonominės erdvės susitarimą, patikslintą Protokolu, patikslinančiu Europos ekonominės erdvės susitarimą, toliau — Susitarimas, ypač į jo 98 straipsnį, kadangi: (1) Susitarimo II priedas buvo iš dalies pakeistas 2003 m. sausio 31 d. EEE jungtinio komiteto sprendimu Nr. 7/2003 [1]. (2) Susitarimo 37 protokolas buvo iš dalies pakeistas 2002 m. lapkričio 8 d. EEE jungtinio komiteto sprendimu Nr. 140/2002 [2]. (3) 1998 m. vasario 16 d. Europos Parlamento ir Tarybos direktyva 98/8/EB dėl biocidinių produktų pateikimo į rinką [3] su pataisymais, padarytais OL L 150, 2002 6 8, p. 71, turi būti įtraukta į Susitarimą. (4) 2000 m. rugsėjo 7 d. Komisijos reglamentas (EB) Nr. 1896/2000 dėl Europos Parlamento ir Tarybos direktyvos 98/8/EB dėl biocidinių produktų 16 straipsnio 2 dalyje nurodytos programos pirmojo etapo [4] turi būti įtrauktas į Susitarimą. (5) 2002 m. rugsėjo 25 d. Komisijos reglamentas (EB) Nr. 1687/2002 dėl papildomo laikotarpio, skiriamo pranešimui apie tam tikras, jau rinkoje esančias veikliąsias medžiagas, naudojamas biociduose, kaip nustatyta Reglamento (EB) Nr. 1896/2000 4 straipsnio 1 dalyje [5] turi būti įtrauktas į Susitarimą. (6) Europos Parlamento ir Tarybos direktyva 98/8/EB šiame Susitarime turi būti adaptuojama, NUSPRENDĖ: 1 straipsnis Susitarimo II priedo XV skyriuje po 12m punkto (Komisijos reglamentas (EB) Nr. 2592/2001) įterpiami šie punktai: "12n. 398 L 0008: 1998 m. vasario 16 d. Europos Parlamento ir Tarybos direktyva 98/8/EB dėl biocidinių produktų pateikimo į rinką (OL L 123, 1998 4 24, p. 1), pataisyta OL L 150, 2002 6 8, p. 71. Direktyvos nuostatos taikant šį Susitarimą adaptuojamos taip: a) 11 straipsnio pabaigoje įrašoma ši pastraipa: "Sprendimas dėl veikliosios medžiagos įtraukimo į I, IA arba IB priedą arba atitinkamų pakeitimų įtraukiant priimamas kurios nors ELPA valstybės kompetentingai institucijai gavus iš pareiškėjo būtinus dokumentus ir po to, kai tos valstybės priimančioji kompetentinga institucija išsiunčia būtiną įvertinimą Komisijai." b) Pereinamasis laikotarpis, nurodytas 16 straipsnio 1 dalyje, ELPA valstybėms yra laikotarpis iki 2010 m. gegužės 14 d. c) 28 straipsnio 1 dalies pabaigoje įrašoma ši pastraipa: "ELPA valstybių atstovai visokeriopai dalyvauja nuolatinio komiteto darbe, bet neturi balso teisės. Šio komiteto darbo vidaus tvarkos taisyklės iš dalies pakeičiamos taip, kad ELPA valstybės galėtų visokeriopai dalyvauti." 12o. 32000 R 1896: 2000 m. rugsėjo 7 d. Komisijos reglamentas (EB) Nr. 1896/2000 dėl Europos Parlamento ir Tarybos direktyvos 98/8/EB dėl biocidinių produktų 16 straipsnio 2 dalyje nurodytos programos pirmojo etapo (OL L 228, 2000 9 8, p. 6). Susitarimo tikslais minėto reglamento nuostatos bei Direktyva 98/8/EB suprantamos taip: a) ELPA valstybės ir jų gamintojai dalyvauja veiklos, minimos Direktyvos 98/8/EB 16 straipsnio 2 dalyje, 10 metų programoje. ELPA valstybės pagal 7 straipsnio 5 dalį gali būti paskirtos atsakingomis už veikliųjų medžiagų persvartymą pagal šią programą. b) Komisija atsižvelgia į informaciją apie veikliąsias medžiagas, kurios ELPA valstybės rinkoje jau buvo 2000 m. gegužės 14 d., pateiktą pagal 3 straipsnio 1 dalį prieš įsigaliojant šį reglamentą į Susitarimą integruojančiam Jungtinio komiteto sprendimui. c) Komisija atsižvelgia į pranešimus apie veikliąsias medžiagas, kurios ELPA valstybės rinkoje jau buvo 2000 m. gegužės 14 d., pateiktą pagal 4 straipsnio 1 dalį prieš įsigaliojant šį reglamentą į Susitarimą integruojančiam Jungtinio komiteto sprendimui. 12p. 32002 R 1687: 2002 m. rugsėjo 25 d. Komisijos reglamentas (EB) Nr. 1687/2002 dėl papildomo laikotarpio, skiriamo pranešimui apie tam tikras, jau rinkoje esančias veikliąsias medžiagas, naudojamas biociduose, kaip nustatyta Reglamento (EB) Nr. 1896/2000 4 straipsnio 1 dalyje (OL L 258, 2002 9 26, p. 15)." 2 straipsnis Susitarimo 37 protokolas papildomas taip: "15. Biocidinių produktų nuolatinis komitetas (Europos Parlamento ir Tarybos direktyva 98/8/EB)" 3 straipsnis Direktyvos 98/8/EB tekstas su pataisymais, padarytais OL L 150, 2002 6 8, p. 71, ir Reglamentų (EB) Nr. 1896/2000 bei Nr. 1687/2002 tekstai islandų ir norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški. 4 straipsnis Šis sprendimas įsigalioja 2003 m. kovo 15 d., jei EEE jungtiniam komitetui buvo pateikti visi pranešimai pagal Susitarimo 103 straipsnio 1 dalį [6]. 5 straipsnis Šis sprendimas skelbiamas Europos Sąjungos oficialiojo leidinio EEE dalyje ir EEE priede. Priimta Briuselyje, 2003 m. kovo 14 d. EEE jungtinio komiteto vardu Pirmininkas P. Westerlund [1] OL L 94, 2003 4 10, p. 55. [2] OL L 19, 2003 1 23, p. 5. [3] OL L 123, 1998 4 24, p. 1. [4] OL L 228, 2000 9 8, p. 6. [5] OL L 258, 2002 9 26, p. 15. [6] Nurodyti konstituciniai reikalavimai. --------------------------------------------------